OpenLLM-France/wikimedia huggingface dataset:
# Ibolya Oláh

Ibolya Oláh, ganet d'an 31 a viz Genver 1978, zo ur ganerez pop hungarat. Bet eo bet o kemer perzh e stumm hungarat an abadenn skinwel Pop Idol, Megasztár. Oláh zo a orin Rom. Ganet e oa bet e Nyíregyháza, bevet he deus he yaouankiz en un ti-emzivaded e Tiszadob, eno e oa bet o studiañ ar sevel legumaj. Klasket he deus studiañ en ur skol-sonerezh e Budapest met n'eas ket betek penn ar stummadur. Desket he deus ar c'han hag ar seniñ gitar drezi he-unan.
Brudet spontus e voe en Hungaria gant ar ganaouenn vrogar Magyarország (Hungaria en hungareg), ur meulgan da Hungaria.
E miz Du 2011 e voe embannet da vezañ heñvelreizh gant an tabloid Blikk.

## Pladennoù
### Albomoù

* Titouroù ar bladenn
* Egy sima, egy fordított
* Embannet e: 2004
* Plas gwerzhañ: #1 Hungaria
* HUN certification: Platinum
* HUN gwerzhadennoù: 30.000+
* Édes méreg
* Embannet: 12 a viz du 2005
* Plas gwerzhañ: #2 HUN
* HUN certification: Platinum
* HUN gwerzhadennoù: 20.000+
* El merem mondani
* Embannet: 26 a viz C'hwevrer 2010
* Plas gwerzhañ: #4 HUN
* HUN certification:
* HUN Gwerzhadennoù:
* Nézz vissza
* Embannet: 24 a viz Du 2011
* Plas gwerzhañ:
* HUN certification:
* HUN gwerzhadennoù:

### Singles

* 2004 "Nem kell" (#20 er MAHASZ Radio Top 40; #21 on MAHASZ Editor's Choice)
* 2005 "Magyaroszág" (#2, #5, #124 war Euro 200)
* 2005 "Édes méreg" (#12 en Top 40)
* 2006 "Nézz vissza" (#24 en Top 40)
* 2006 "Valamit valamiért" feat. Roy & Ádám (#27 on Top 40)
* 2008 "Egy elfelejtett dal" feat. Zsuzsa Cserháti & Caramel (#13 en Top 40)
* 2010 "Ritmus" (#4 en Top 40)
* 2010 "Baby" (#8 en Top 40)

## Liammoù diavaez

* Oláh Ibolya - Magyarország (gant ar pozioù)
# Ibiz sakr Madagaskar

Ibiz sakr Madagaskar :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Pelecaniformes |
| Kerentiad : | Threskiornithidae |
| Genad : | Threskiornis |
| Anv skiantel ||
| Threskiornis bernieri Bonaparte, 1855 ||
| D'ar vevoniezh e tenn ar pennad-mañ. ||
Ibiz sakr Madagaskar (Threskiornis bernieri) a zo un evn hag a vev e Sechelez ha Madagaskar.
# Jesús Franco

Jess Franco (ganet Jesús Franco Manera d'an 12 a viz Mae 1930 hag aet da Anaon d'an 2 a viz Ebrel 2013) a oa ur filmaozour, kompozer hag aktour spagnol. Brudet e voe evit e filmoù spont erotek. En holl en deus sevenet 160 film. Meur a lesanv en deus implijet evel sevener filmoù, e-touez ar re vrudetañ emañ David Khune ha Frank Hollmann. Marvet eo dre ur gwallzarvoud eus gwazhied an empenn.

## Buhez personel

Franco a oa bet dimezet da Nicole Guettard (etre 1962 ha 1980), met Guettard a oa bet kemeret he lec'h goustadik gant Lina Romay (Nicole a oa bet o labourat evel harper senario war meur a film gant Franco pa oant dimezet c'hoazh, gwelet eo bet o c'hoari en un nebeud eus e filmoù). E verc'h bet eus un dimeziñ a-raok, Caroline Riviere, a zo bet gwelet en un nebeud filmoù gant Franco e penn kentañ ar bloavezhioù 1970 (en o zouez Exorcisme ha The Perverse Countess).
Franco ha Lina Romay o deus labouret asambles e-pad 40 vloaz, bevet o deus asambles adalek 1980. N'int bet dimezet nemet d'ar 25 a viz Ebrel 2008. Marvet e oa-hi e 2012 (gant ur c'hrign-bev pa oa oadet a 57 vloaz), Romay a oa bet e aktourez diazez kement hag e vuzenn.

## Levrlennadur

* Stephen Thrower, Murderous Passions: The Delirious Cinema of Jesús Franco (2015)
* Jess Franco, Memorias del tío Jess (2004) (skrid buhez e spagnoleg)
* Stéphane du Mesnilot, Jess Franco - Énergies du fantasme (2004, e galleg)
* Alain Petit, Manacoa Files (1994–1999, e galleg)

## Liammoù diavaez

* Jesús Franco war IMDb

## Notennoù ha daveennoù

* ↑ http://www.nanarland.com/acteurs/acteur-jesusfranco-jesus-franco.html
* ↑ https://www.avoir-alire.com/deces-de-jesus-franco-le-pape-du-bis-espagnol-hommage
# Jestin

Jestin zo un anv-badez brezhonek deuet da vezañ anv-tiegezh.

## Gerdarzh

* Eus Justinius, e latin.

## Yezhoù all

* Iestyn, e kembraeg.

## Tud

* Sant Jestin, sant brezhon, aet a Vreizh da Gembre
* Fañch Jestin, anv meur a zen
* Remont Jestin (1902-1991), skrivagner brezhonek
* Jean Jestin (1920-1944), milour
* Yann Jestin, emsaver, ezel eus Strollad Breizh, dilennad
* Bernez Jestin, bet rener Skol-Uhel ar Vro
* Michel Jestin (g. e 1952), prezidant kluboù melldroad
* Sandrine Gestin (g. e 1969), skeudennaouerez
* Nicolas Gestin (g. e 2000), kaiaker.
# Jettingen

Jettingen zo un anv-lec'h alamanek
* Jettingen, en Elzas ;
* Jettingen e pastell-vro Böblingen, e land Baden-Württemberg
* Jettingen-Scheppach e Schwaben, e land Bayern
# Jesus Maria Leizaloa

Jesús María Leizaola Sánchez (Donostia, 7 Gwengolo 1896 - Donostia, 16 Meurzh 1989) a oa un alvokad hag ur politiker euskarat eus ar Strollad Broadelour Euskarat.
Dilennet e voe e parlamant Madrid er bloavezhioù 1930. E dibenn 1936 e voe anvet da vinistr er gouarnamant euskarat emren, ministr evit ar justis hag ar sevenadur. E 1937 e rankas kuitaat e vro. Goude tremen dre Santander ha Barcelona e erruas e Pariz. Goude marv Jose Antonio Agirre e voe anvet da "lehendakari" en e lec'h ha chom a reas e penn Gouarnamant Euzkadi en harlu etre 1960 ha 1978.
E 1979, goude 43 bloaz en harlu, e c'hallas Leizaola mont d'e vro en-dro. Degemeret e voe gant miliadoù a dud en ur stad eus Bilbo. En ul lid arouezel e roas e garg a "lehendakari" da g-Carlos Garaikoetxea, a oa nevez-dilennet e penn Kumuniezh Emren Euskadi. E miz Meurzh 1980 e voe dilennet Leizaloa d'ar parlamant euskarat, en anv ar Strollad Broadelour Euskarat, met un nebeud mizioù diwezhatoc'h e tilezas ar vuhez politikel, ha mervel a reas e 1989.
# Jesús Manuel Estrada

Jesús Manuel Estrada (6 Kerzu 1963 -11 Du 2003) a oa ur c'haner-sonaozer brudet eus Kolombia, hag unan eus kanerien veur an doare vallenato.

## E bladennoù

Arco Iris
* 1988 - De fiesta por Colombia
Los Parranderos
* 1990 - Directo al corazón
* 1990 - Mil frases
* 1991 - La verdad del cuento
Los Diablitos
* 1992 - Cómo los dioses
* 1993 - Sorpresa caribe
* 1994 - Tocándo el cielo
La Unión Perfecta
* 1995 - Nos tomamos el mundo
Sagitario
* 1997 - Sagitario
* 1998 - Fantástico
* 1999 - Con el alma en las manos
* 2000 - Piel sin alma
* 2002 - Con más fuerza
Victor Rey Reyes
* 2003 - Quédate conmigo (EP)
* 2004 - Un gran cantor

## Liammoù diavaez

* http://www.youtube.com/watch?v=5L9itEadUCE
* http://www.youtube.com/watch?v=Lw29Hcd7VtM
# Jet Li

Li Lianjie, anavezetoc'h evel Jet Li, ganet d'ar 26 a viz Ebrel 1963 e Beijing, zo un aktour, produour filmoù sinaat.
# Jete (Granada)

Jete zo ur gumun e Spagn, e Proviñs Granada.
# Jetsemani

En Aviel, Jetsemani (e henc'hresianeg : ΓεΘσημανή, e hebraeg : גת שמנים, e aramaeg : גת שמנא, Gat Šmānê, « pressouer an eoul ») zo el lec'h ma pedas Jezuz-Krist gant e ziskibien, e-pad noz ar Yaou-Gamblit, araok bezañ paket krog ennañ gant ar gwarded.
En aviel hervez sant Yann, goude ar Goan ziwezhañ, « ez eas Jezuz, e ziskibien ouzh e heul, en tu all d'ar froud Sedron. Eno e oa ul liorzh hag ec'h antreas enni, Eñ hag e ziskibien. Judaz, an trubard a anaveze ivez al lec'h-se, rak meur a wech e oa bet Jezuz eno gant e ziskibien. Judaz, o vezañ kemeret gantañ ar gompagnunez soudarded ha gwarded roet dezhañ gant ar Veleien-Vras hag ar Farizianed, a zeuas di gant leternioù, torchadoù-gouloù hag armoù » (Yn 18, 1-3).
En deiz a hiziv, e kaver e Jetsemani "iliz ar Broadoù" ha "liorzh Olived" ar frañsiskaned. Emañ Jetsemani e traoñ Menez an Olived.
# Jette

Jette :
| Banniel | |
| Skoed | |
| Lec’hiadur Jette en Arondisamant Brusel-Kêrbenn hag e Rannvro Brusel-Kêrbenn | |
| Riez | Belgia |
| Rannvro | Rannvro Brusel-Kêrbenn |
| Proviñs | |
| Arondisamant | Brusel-Kêrbenn |
| ins | 21002 |
| Kod pellgomz | 02 |
| Kumun-Kod post | 1090 |
| Kumun | Jette |
| Maer | Hervé Doyen (cdH) |
| Gorread | 5,04 km² |
| Hed | 04° 20' .." Reter |
| Led | 50° 52' .." Norzh |
| Uhelder | .. m |
| Poblañs hep kontoù doubl | 42 981 (01.01.2006) |
| Stankter | 8 522 a./km² |
| Lec'hienn ar gumun | www.jette.be |
Jette a zo ur gumun eus Rannvro Brusel-Kêrbenn e Belgia.
a vo kavet e Wikimedia Commons.
# Laezh Riboul

Laezh Riboul a zo ur gelaouenn vrezhonek underground, istitlet «Ar gelaouenn uhel ar c'haoc'h en he zoull». Tennañ a ra d'ar gelaouenn Yod-Kerc'h a oa anezhi er bloavezhioù 1970. E miz Meurzh 2012 eo deuet an niverenn gentañ er-maez hag an eil e miz Kerzu 2012.

## Liammoù diavaez

* Kinnig ar gelaouenn war lec'hienn "Plijahudur"
* Pajenn Facebook
# Laetitia

Laetitia ( pe Laetitia, Lætitia, Laëtitia, Laeticia, Lœtitia, Letizia) zo un anv-badez a orin latin, a gaver e galleg hag e saozneg, hag a vez roet d'ar merc'hed. Kar eo d'an anv-badez brezhonek Levenez.

## Yezhoù all

* Letícia e portugaleg
* Leticia, e spagnoleg
* Letizia, en italianeg
* Joy, pe Joyce, e saozneg
* Naomi, pe Noemi, en hebreeg

## Tud
### XVIIIvet kantved

* Laetitia Pilkington, skrivagnerez saoznek eus Iwerzhon
* Laetitia Ramolino, anv gallekaet Maria Letizia Ramolino, mamm Napoleone Buonaparte

### XXvet-XXIañ kantved

* Laetitia Maria Belgia, priñsez velgiat.
* Laetitia Boudou, brudet evel gwreg Johnny Hallyday, dezho ur verc'h anvet Joy.
* Laetitia Casta, top model hag aktourez c'hall
* Laetitia Fitamant, kazetennerez e Radio Kerne
* Laetitia Griffith, politikourez izelvroat, genidik eus Surinam
* Lætitia Milot, aktourez c'hall divrud.
* Lætitia Sadier, sonerez c'hall

## Steredoniezh

* (39) Lætitia , un asteroidenn

## Pennadoù kar

* Leticia
* Letizia
* Joy
* Joyce
* Naomi
# Laezh-ribod

Al laezh-ribod zo un evaj a deu eus laezh ar saout pa vez ribotet an dienn anezhañ d'ober amann. A-wechoù e kreder eo un evaj "breizhek", met evet e vez e broioù all evel Flandrez Belgia, Pakistan pe Afganistan ivez .

## Meuz

Gwechall, war ar maez, e veze debret patatez gant laezh-ribod, ha krampouezh gwinizh-du e-barzh laezh-ribod.
Studierien Breizh a gustume evañ laezh-ribod war-lerc'h un nozvezh pant e dibenn an XXvet kantved. Ne raent nemet evel ar roulerien a rae kemend-all a-raok dezho abaoe kantvedoù er vro. Kontet e veze gant lod e c'hallent chom yac'h ha derc'hel da lonkañ ma kasent ul litrad laezh-ribod war-draoñ er beure war-lerc'h. Siwazh, ne soñj ket a-walc'h al lonkerien yaouank a vremañ el louzoù-se a rafe vad d'o yec'hed ha da saverien-saout ar vro.
Hiziv e c'haller kavout laezh-ribod en tiez-krampouezh, met gwelloc'h e vez d'an anaoudeien goulenn a belec'h e teu, betegouzout.

## Blaz

Ken kustum e vezer bremañ ouzh ar boued sukret ma ne blij ket kalz al laezh-ribod ken, ha nebeutoc'h c'hoazh d'ar vugale. Koulskoude, pa welont o zud oc'h evañ laezh-ribod e reont kemend-all aes, en-vihan. Diaesoc'h e vez kregiñ gant al laezh-ribod pa vezer krennard.

## Laezh-ribod mat

Hini Sant-Maloù pe Lanfeun a vez kavet eus ar c'hentañ gant lod.
Bridel, Le Craulois, Even ha Paysan Breton zo merkoù breizhat brudet.

## Skaotañ ar gwer

Displijus e vez skaotañ gwer war-lerc'h laezh-ribod: pegañ a ra ouzh ar gwer. Gwelloc'h eo evañ laezh-ribod e bolennoù pe listri-pri, aesoc'h da skaotañ.

## Pennadoù kar, a bell pe a dost

* boked-laezh-ribod
# Laeron ar Menezioù Du

Laeron ar Menezioù Du zo ur romantig brezhonek, 63 fajennad ennañ, savet gant Yann-Fañch Jacq hag embannet gant Keit Vimp Bev d'ar 14 a viz Here 2005.

## An istor

Laeron a deu e tier an tolead. Karget eo archerien ar C'hastell-Nevez eus an afer.

## Kudenn

Er bajenn 17 ez eus anv eus Daouadal, archer. Er bajenn 19 ez eus anv eus Daoudal, laer. Kompren a reer ez eus fazi gant ar skrivagner.

## Notennoù ha daveennoù

* ↑ http://www.lenn.electre.com/FR/Print/PrintEnregistrement?DataSourceNoNotice=0-291974
# Laerru

Laerru zo ur gumun italian e proviñs Sassari en enez Sardigna.
# Laertes

Laertes (Λαέρτης), roue Itaka, ha mab da Arkesios ha C'halkomedousa, a oa bet unan eus an Argonaoted. Dimezet e oa da Antikleia, merc'h al laer Autolykos, ha tad e oa da Odysseüs ha Ktimene.
Yaouankaet e oa bet gant Athena evit skoazellañ e vab en e emgann ouzh ar re a rae al lez d'e wreg Penelope.
# Kontelezhioù Breizh

Meur a gontelezh zo bet e Breizh gwechall
* Kontelezh Goueloù
* Kontelezh Gwened
* Kontelezh Gwengamp
* Kontelezh Kerne
* Kontelezh Leon
* Kontelezh Naoned
* Kontelezh Pentevr
* Kontelezh Poher
* Kontelezh Pourc'hoed
* Kontelezh Roazhon
# Kontelezhioù Island

Hervez an hengoun ez eo rannet Island e 23 c'hontelezh (sýslur) ha 24 c'hêr dizalc'h (kaupstaðir). Ar rannoù-se ne dalvezont ket mui hiziv an deiz a-fet merañ ar vro, ha rannet eo Island e 26 sýslumenn hag a zo uheloc'h evit ar polis lec'hel. Kargoù melestradurel all a zo fiziet enno, evel aozañ an euredoù e diavaez an iliz. Ar c'hêrioù dizalc'h a zo damheñvel ouzh ar c'humunioù abaoe ma' z eus bet lakaet lezennoù nevez da dalvezout.

## An 23 c'hontelezh

| Anv | Gorread (km²) |
| Árnessýsla | 7 932 |
| Austur-Barðastrandarsýsla | 1 074 |
| Austur-Húnavatnssýsla | 4 295 |
| Austur-Skaftafellssýsla | 3 041 |
| Borgarfjarðarsýsla | 1 786 |
| Dalasýsla | 2 078 |
| Eyjafjarðarsýsla | 4 089 |
| Gullbringusýsla | 1 216 |
| Kjósarsýsla | 664 |
| Mýrasýsla | 3 092 |
| Norður-Ísafjarðarsýsla | 1 958 |
| Norður-Múlasýsla | 10 568 |
| Norður-Þingeyjarsýsla | 5 393 |
| Rangárvallasýsla | 7 365 |
| Skagafjarðarsýsla | 5 040 |
| Snæfellsnes- og Hnappadalssýsla | 2 163 |
| Strandasýsla | 3 465 |
| Suður-Múlasýsla | 3 970 |
| Suður-Þingeyjarsýsla | 11 134 |
| Vestur-Barðastrandarsýsla | 1 519 |
| Vestur-Húnavatnssýsla | 2 663 |
| Vestur-Ísafjarðarsýsla | 1 221 |
| Vestur-Skaftafellssýsla | 5 663 |

## Ar 24 c'hêr dizalc'h

* Álftanes
* Akranes
* Akureyri
* Bolungarvík
* Dalvík
* Eskifjörður
* Garðabær
* Grindavík
* Hafnarfjörður
* Húsavík
* Ísafjörður
* Keflavík
* Kópavogur
* Neskaupstaður
* Njarðvík
* Ólafsfjörður
* Ólafsvík
* Reykjavík
* Sauðárkrókur
* Selfoss
* Seltjarnarnes
* Seyðisfjörður
* Siglufjörður
* Vestmannaeyjar
# Kontelezh Uíbh Fhailí

Kontelezh Uíbh Fhailí (Contae Uíbh Fhailí en iwerzhoneg ha County Offaly e saozneg) zo ur gontelezh e-kreiz Iwerzhon. Tulach Mhór (Tullamore) eo kêr-benn ar gontelezh. 79 403 a dud a oa o chom enni e 2006. Niver an annezidi a sav bremañ da 78 003 (2016).
# Kontelezhioù Bro-Skos

Kontelezhioù Bro-Skos a oa isrannoù melestradurel betek 1975. Diwarne eo bet savet ar c'hontelezhioù nevez anvet registration counties.
Dont a ra Kontelezhioù Bro-Skos eus mormaerdom, stewartrie ha sheriffdom ar Grennamzer er vro.

## Betek 1890

Kontelezhioù Bro-Skos betek 1890 :
| Caithness Sutherland County of Ross Cromartyshire Inverness-shire Nairnshire County of Moray Banffshire Aberdeenshire Kincardineshire Angus Perthshire Argyll (kontelezh) Kontelezh Bute Ayrshire Renfrewshire Dunbartonshire Stirlingshire | Clackmannanshire Kinross-shire Fife West Lothian Midlothian East Lothian Berwickshire Roxburghshire Dumfriesshire Kirkcudbrightshire Wigtownshire Lanarkshire Selkirkshire Peeblesshire N'emañ ket war ar gartenn Shetland Orkneys |
Douaroù e-dalc'h kontelezhioù zo a c'halle bezañ pell eus o c'hontelezh. Harzoù Cromartyshire n'int ket bet stabilaet a-raok 1685, daoust ma ne veze ket graet 'county' (kontelezh ) eus ur sheriffdom.

## Etre 1890 ha 1975

Kontelezhioù Bro-Skos abaoe 1890 :
| Caithness Sutherland Ross and Cromarty Inverness-shire Nairnshire Moray Banffshire Aberdeenshire Kincardineshire Angus (Forfarshire betek 1928) Perthshire Argyll Kontelezh Bute Ayrshire Renfrewshire Dunbartonshire Stirlingshire | Clackmannanshire Kinross-shire Fife East Lothian (Haddingtonshire betek 1921) Midlothian (County of Edinburgh betek 1921) West Lothian (Linlithgowshire betek 1921) Lanarkshire Peeblesshire Selkirkshire Berwickshire Roxburghshire Dumfriesshire Kirkcudbrightshire Wigtownshire N'emañ ket war ar gartenn : Inizi Shetland Inizi Orc'h |
# Kontelezh Wrecsam

Wrecsam (Bwrdeistref Sirol Wrecsam e kembraeg) zo ur bwrdeistref sirol e biz Kembre, da lavarout eo ur gontelezh krouet e 1996 en-dro da gêr Wrecsam. 134 800 a dud a oa o chom enni e 2011. An hanter anezho zo o chom er benngêr, ar re all er c'hêrioù bihan tro-dro pe war ar maez.
A-raok 1996 e oa un distrig anvet Wrexham Maelor, hag ennañ un nebeud kumuniezhioù eus Glyndŵr - e Clwyd.
Er gontelezh ez eus un darn eus reter Sir Ddinbych kozh, ha div gumun eus Sir y Fflint kozh, Maelor Saesneg ha Marford a Hoseley.
Keodedoù, Bwrdeistrefi sirol ha kontelezhioù abaoe 1996 (22 anezho)
Ar c'hontelezhioù etre 1974 ha 1996 (8 anezho)
Ar c'hontelezhioù istorel, a-raok o c'hempenn e 1974 (13 anezho)
# Kontelezhioù Liberia

Rannet eo Liberia etre 15 kontelezh :
| 1 : Bomi 2 : Bong 3 : Gbarpolu 4 : Grand Bassa 5 : Grand Cape Mount | 6 : Grand Gedeh 7 : Grand Kru 8 : Lofa 9 : Margibi 10 : Maryland | 11 : Montserrado 12 : Nimba 13 : River Cess 14 : River Gee 15 : Sinoe |
# Kontelezhioù ha Keodedoù Kembre

* Merthyr Tudful (bwrdeistref sirol)
* Caerffili (bwrdeistref sirol)
* Blaenau Gwent (bwrdeistref sirol)
* Torfaen (bwrdeistref sirol)
* Sir Fynwy
* Casnewydd (dinas)
* Caerdydd (dinas)
* Bro Morgannwg (bwrdeistref sirol)
* Pen-y-bont ar Ogwr (bwrdeistref sirol)
* Rhondda Cynon Taf (bwrdeistref sirol)
* Castell-nedd Port Talbot (bwrdeistref sirol)
* Sir Abertawe
* Sir Gaerfyrddin
* Ceredigion
* Powys
* Wrecsam (bwrdeistref sirol)
* Sir y Fflint
* Sir Ddinbych
* Conwy (bwrdeistref sirol)
* Gwynedd
* Ynys Môn (Sir Fôn)
* Sir Benfro
Keodedoù, Bwrdeistrefi sirol ha kontelezhioù abaoe 1996 (22 anezho)
Ar c'hontelezhioù etre 1974 ha 1996 (8 anezho)
Ar c'hontelezhioù istorel, a-raok o c'hempenn e 1974 (13 anezho)
# Kontell

    Evit implijoù all, gwelet Kontell (disheñvelout).
Ur gontell zo ur benveg bihan da droc'hañ, gant ul lavnenn hag un dorn. A bep seurt kontilli zo, hervez petra a droc'her ha piv a droc'h. Disheñvel eo ar gontell da zebriñ diouzh hini ar c'higer da skouer.

## Un arm
### Kontilli chase

Ar re-se zo kontilli da chaseal er c'hoadoù bras, a servij d'ober daou dra : da lazhañ al loened, pe da zispenn al loen lazhet. Gallout a ra an dorn bout e koad, en askorn, e metal pe n'eus forzh petra all.

## Kontilli brudet

* Kontell Abraham

## Er XXIvet kanved

Ur c'hiz eo deuet da vout, e deroù ar XXIvet kanved, d'ar grennarded da gaout kontilli ha da bourmen ganto dalc'hmat. Servij a ra da arm ha meur a grennard a zo bet kontellataet er skolioù evel-se.

## Skeudennoù

* Kontell eus Greunland
* Skinner, pe diskroc'hener, pe kigner.

## Pennadoù kar

* kleze
* sabrenn
# Kore (loarenn)

Kore (S/2003 J 14 a oa hec'h anv da c'hortoz) a zo ul loarenn gilgradek direizh eus Yaou. Gant ur strollad a steredonourien eus Skol-veur Hawaii e voe dizoloet e 2003. Lodek eo-hi e strollad Pasiphae, ur strollad loarennoù a gelc'htro etre 22,8 ha 24.1 milion a gilometradoù gant ur stouadur etre 144.5° ha 158.3°.
* Loarennoù Yaou
* Adrastrea | Aitne | Amalthea | Ananke | Aoede | Arche | Autonoe | Callisto | Callirrhoe | Carme | Chaldene | Cyllene | Elara | Erinome | Euanthe | Eukelade | Euporie | Europa | Eurydome | Ganymede | Harpalyke | Hegemone | Helike | Hermippe | Himalia | Io | Iocaste | Isonoe | Kale | Kallichore | Kalyke | Karpo | Kore | Leda | Lysithea | Megaclite | Metis | Mneme | Orthosie | Pasiphae | Pasithee | Praxidike | Sinope | Sponde | Taygete | Thebe | Thelxinoe | Themisto | Thyone
* S/2000 J 11 | S/2003 J 2 | S/2003 J 3 | S/2003 J 4 | S/2003 J 5 | S/2003 J 9 | S/2003 J 10 | S/2003 J 12 | S/2003 J 15 | S/2003 J 16 | S/2003 J 17 | S/2003 J 18 | S/2003 J 19 | S/2003 J 23
* Yaou | Koskoriad an Heol
# Kordennerien

Ar gordennerien a veze lavaret eus ar Frañsezidi er rouantelezh c'hall. Roet e vije bet an anv-se dezho gant Jean de Beaufort e-kerzh ar seizhvet kroaziadeg.
En 1789 o devoa kement ha 284 manati, hag an holl a voe serret en 1790.

## E Breizh

* Les Cordeliers, anv ur gouent e Dinan, hiriv ur skol brevez eil derez.
* Les Cordeliers, anv ur gouent e Roazhon, serret e 1792.
* E Kemper gwechall$^,$
* E Naoned gwechall

## Notennoù

* ↑ (fr) Les Cordeliers de Rennes
* ↑ Le couvent des Cordeliers ou de Saint-François de Quimper - Infobretagne.com.
* ↑ Quimper. Le couvent des Cordeliers sorti de l'oubli ? Le Télégramme, 04/12/2017
* ↑ L'ancien couvent des Cordeliers à Nantes de 1791 à 1925 - Infobretagne.com.
# Kore

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kore zo anv :
* un doueez eus Hellaz kozh, gwelout Kore
* ul loarenn, anvet war-lerc'h an doueez, a dro en-dro d'ar blanedenn Yaou, gwelout Kore
* ur gumun a Vreizh, e Kerne, gwelout Kore

## Gwelet ivez

* Korea
* Koreñv
* Coreff
# Koreaneg

Ar c'horeaneg a zo yezh ofisiel Korea an Norzh hag ar Su. Unan eus an div yezh ofisiel eus Prefeti Emren Yanbian e Sina eo ivez. Bez ez eus ivez kummunezhioù a goreanegerien e Rusia, Japan, Aostralia, Kanadaha Brazil. Krediñ a reer e vez komzet tro pe dro gant war-dro 80 milion a dud er bed a bezh.
N'eo ket sklaer da be familh e perc'henn ar c'horeaneg. Yezhonourien'zo a laka anezhañ er familh Yezhoù altaek tra ma kred reoù arall ez eo digenvez. Ur Yezh daspegel eo hag evel japaneg ha vietnameg en-deus amprested kalz gerioù digant ar sinaeg

## Anv

Meur ag anv a ro ar goreanegerien d'o yezh hervez al lec'h m'emaint o chom.
* E Korea an Norzh hag e Yanbian e Sina e vez anvet Chosŏnmal (조선말; Hanja :朝鮮말), pe, en un doare ofisieloc'h Chosŏnŏ (조선어; 朝鮮語).
* E Korea ar Su e vez anvet alies Hangungmal (한국말; 韓國말), pe, en un doare ofisieloc'h Hangugeo (한국어; 韓國語) pe Gugeo (국어; 國語; yezh vroadel). Anvet e vez wechoù'zo Urimal ("hor yezh"; 우리말 e Korea ar Su, 우리 말 e Korea an Norzh).
* Ar goreanegerien o vevañ war tachenad ar pezh a oa an Unaniezh Soviedel (Koryo-saram) a anv o yezh Goryeomal (고려말; 高麗말). Disheñvel eo homañ diouzh ar c'horeaneg reizh avat hag evel ur yezh distag e vez gwelet alies.

## Rummouriezh

Disklaer eo rummouriezh ar c'horeaneg hag, evel ma n'eus teorienn ebet asantet outi gant an holl glaskourien e vez alies livet evel ur yezh digenvez.
Abaoe embannadur ur pennad gant Ramstedt e 1926 e kred un darn vras eus ar yezhourien e perc'henn d'ar yezhoù altaek pe emañ tost ouzh ar rak-altaeg.
Krediñ a reer ivez en-deus ar c'horeaneg ul liamm gant ar japaneg en-deus an hevelep frammadur yezhadurel eveltañ. Un nebeud klaskourien o-deus lakaet an div yezh er familh altaek tra ma kred reoù arall eo liammet ar japaneg ouzh ar yezhoù Buyeo komzet gwechell e rouantelezhioù kozh Goguryeo ha Baekje. Ar japaneg hag ar baekjeg o-deus an hevelep frammadur fonetikel ha un nebeud eus o gerioù a zo heñvel. Bez ez oa liammoù sevenadurel anat etre Japan ha Baekje ha pa voe distrujet ar rouantelezh gant Silla e tec'has he noblañs da Japan. Hervez klaskourien arall, avat, n'o-deus ket an div yezh liamm genel ebet met un darn eus an hevelep sprachbund e oant.
Krediñ a reer e tiskenn ar c'horeaneg eus yezh Samhan ha Silla. N'ouzer ket hag e voent kar eus ar yezhoù Buyeo daoust ma kred kalz klaskourien goreanat e c'helle o c'homzerien kompren an eil egile. E orin e voent eus ar pezh a zlefe mont d'ar c'horeaneg krenn (ar yezh komzet a-raok ar brezel a seizh bloaz ha d'ar c'horeaneg a-vremañ. Gant rannyezh Jeju e oa bet miret perzhioù hen o stumm.

## Rannyezhoù

Meur a rannyezh en-deus ar c'horeaneg (anvet mal, bang-eon, pe saturi e Koreaneg). War rannyezh Seoul eo diazezet yezh ofisiel ar su tra ma eo hini an norzh diazezet war rannyezh Pyongyang.
# Kordenn ar begel

Er bronneged plakentaek eo kordenn ar begel an organ a liamm plakenta ar vamm dougerez ouzh ar grouell pe ar rizhell. Er gordenn-se emañ ar gwazhied (div dalmerenn, ur wazhienn) a gas magadurezh hag oksigen d'ar rizhell da gentañ, d'ar grouell goude, keit ha ma vez ar vamm o tougen.
En dud e vez 50 cm d'an hirañ ha 2 cm treuz.

## Kelligoù

E kordenn ar begel e kaver un andon a vongelligoù. E SUA e kinnig an ospitalioù mirout anezho mar bez ezhomm enplantañ bongelligoù a-benn stourm ouzh al leukemia da skouer.
# Kored (pobl)

Goude ma oa bet trec'h warne gant ar Vasaed purko er bloavezhioù 1870 e tec'has kuit ar Gored eus o douaroù orin betek biz Kenya ma oant bet tapet ha lakaet da sklaved gant ar Somalied.
Dieubet e oant bet gant lu Breizh-Veur da diwezh an XIXvet kantved met kollet e oa bet neuze o yezh vaek orin ha troet e oant holl war ar somalieg.
Divroet e oa bet adarre en eil hanterenn eus an XXvet kantved goude ma oa bet kollet o saout gante ha bremañ emaint o chom war enezenn Lamu.